
	Osnovna šola Danila Lokarja Ajdovščina
	Šolsko leto: 

	Učitelj:
	Teden:
	Datum:

	Razred:
	Predmet:
	Št. ure:

	Enota:

	Učne oblike:

	Učne metode:

	Učni pripomočki: 

	Cilji:
Učenec:
· razvija občutek odgovornosti do sebe in drugih,
· spoznava sebe ter svoje sposobnosti in želje,
· razvija pozitivno samopodobo,
· spozna razmerje med posameznikom in skupnostjo
· spozna razlike med sošolci in ljudmi,
· sprejema in spoštuje drugačnost in različnost ljudi,
· spozna različne družbene vloge in primerna ravnanja,
· spozna, da imajo različne skupnosti različna pravila,
· spozna šolska pravila ter svoje pravice in dolžnosti,
· spozna navade, ki nam pomagajo živeti v skupnosti (pravila lepega vedenja),
· spozna različne vrste nasilja med otroki in nad otroki,
· spozna načine, kako lahko spore rešuje nenasilno,
· pozna službe, ki pomagajo otrokom, žrtvam nasilja. 

	PREDLOGI ZA UVODNI DEL: (Izhodišče za pogovor o filmu, motivacija)
Z učenci začnemo pogovor:
· Kdaj se (ne)prijetno počutijo?
· Kaj naredijo, ko se neprijetno počutijo?
· Kako sami poskrbijo za to, da se drugi (ne)prijetno počutijo?
· Kaj bi lahko naredili, da bi se več ljudi okoli njih prijetno počutilo?

	GLAVNI DEL:

· Ogled filma Daj Naprej (Pay it forward)
Kratka vsebina: (za učitelja)
Eugene Simonet je osnovnošolski učitelj družbenih ved. Na začetku vsakega šolskega leta naloži svojim učencem posebno nalogo: domisliti se morajo načina, kako bi lahko spremenili svet, in za to nekaj narediti. Eugene od sedmošolcev seveda ne pričakuje velikih podvigov; naloga naj bi mladostnike predvsem spodbudila k razmišljanju. Simonet je vase zaprt človek, ki skriva globoke čustvene brazgotine - zunanjih, ki kazijo njegov obraz, ne more prikriti -, toda poučuje s srcem in svoje upe z vso predanostjo prenaša na enajstletnike, pred katerimi je še vse življenje.
Eden od učencev, Trevor McKinney, pa vzame njegovo nalogo zelo resno. Njegovo otroštvo ni veselo in brezskrbno, kakršno bi moralo biti. Prezgodaj mora odrasti in izkusiti krutost življenja, zato se z vso močjo oklene upanja, ki ga v njem prebudijo Eugenove besede. Trevor živi v revni delavski četrti Las Vegasa z mamo Arlene, ki mora delati v dveh izmenah, da ju lahko preživlja, zato ji za sina ne ostane veliko časa, poleg tega pa ima težave z alkoholom. Oče, prav tako alkoholik, ne živi več z njima. Pri pouku družbenih ved Trevor končno najde tisto, kar najbolj potrebuje: nekaj, v kar lahko verjame. Eugenovi nalogi se posveti z veliko zavzetostjo in sproži verigo dobrih del, ki jo poimenuje "daj naprej". Trem osebam pomaga z uslugo, vsaka od teh treh oseb pa mora uslugo narediti spet trem osebam, tako da se število dobrih del hitro povečuje. Po Trevorjevi zaslugi se marsikomu nenadejano nasmehne sreča in življenje postane lepše. Tudi v njegovo za hip posije žarek sonca, toda usoda je neizprosna...

	ANALIZA FILMA/RISANKE/ODLOMKA:
Po ogledu filma se z učenci pogovorimo:

· V kakšnih razmerah je živel Trevor?
· Katere vrste nasilja se pojavljajo v filmu?
· Kako bi se počutil, če bi odraščal kot Trevor?
· Ali je g. Simonetti v resnici pričakoval, da bodo učenci spremenili svet?
· Kakšen projekt si je zastavil Trevor, da bi spremenil svet?
· Ali je bil njegov projekt na začetku uspešen?
· Ali vedno vidimo posledice svojih dejanj takoj?
· Ali bi lahko podoben projekt izvedel tudi sam?
· Komu in kako bi pomagal?


	PREDLOGI NOVIH NALOG, DEJAVNOSTI:
Učenci sami opravijo 3 dobra dela, ki ne smejo vključevati materialnih daril. Vsakemu, ki mu dobro delo naredijo, predstavijo svoj projekt in ga prosijo, če lahko tudi sam nadaljuje verigo.
Osebe in dobra dela, ki so jih naredili opišejo v dnevniku, ki ga vodijo za vsako dobro delo.

	DODATNO GRADIVO, UČNI LISTI: film Daj naprej (Pay it forward)




